Die Wêreldreeks begin vandag met die Dubai-sewes wat om 07:00 afskop.
Die Blitsbokke speel vandag in drie wedstryde in Groep A.
Suid-Afrika 8:52 Zimbabwe
Suid-Afrika 12:36 Samoa
Suid-Afrika 17:53 Argentinië
Die eindstryd van dié toernooi word môre om 17:29 gespeel.
Suid-Afrika se vrouespan was reeds gister in aksie in die seweskompetisie in Dubai. Hulle het twee van hulle wedstryde in die groepfase gewen en een verloor. Hulle het Wallis met 24 – 5 en Almaty van Kazakstan met 12 – 5 geklop. Hulle het egter met 12 – 24 vasgeval teen die Japanse span Arukas Queen Kumagaya.
Net een Internasionale wedstryd word die naweek gespeel. Die Barbarians speel môre op Twickenham om 16:30 teen Argentinië. Daar is 13 Springbokke in die Barbarians se groep van 23 spelers. Die flank van Argentinië, Pablo Matera, sal as kaptein van sy span op die veld draf.
In die Pro14-reeks word daar vandag twee wedstryde afgehandel.
Twee wedstryde word vanaand in die Mzansi Superliga
Port Elizabeth: Nelson Mandela Bay Giants 14:00 Paarl Rocks
Johannesburg: Jozi Stars 19:00 Durban Heat.
Die Suid-Afrikaanse Krieketjaarboek het gister verskyn waarin sy vyf top-spelers van die jaar ook aangewys word. Dié vyf is Aiden Markram, Lungi Ngidi, Junior Dala, Jon-Jon Smuts en Rassie van der Dussen.
Die Mauritius Ope se eerste ronde is gister by die Four Seasons Gholfklub naby Anahita voltooi. Jaco van Zyl het ŉ eerste ronde van 65 houe aangeteken om op -7 net een hou agter die voorlopers te wees.
1 Chikkarangappa S -8
Victor Perez -8
3 Kurt Kitayama -7
Masahiro Kawamura -7
Jaco van Zyl -7
6 Lee Slattery -5
Justin Harding -5
Alex Haindl -5
Oliver Bekker -5
In die Bahamas is die eerste ronde van die Hero-Wêrelduitdaging afgehandel. Tiger Woods (+1) is 8 houe agter die voorlopers.
1 Patrick Cantlay -7
3 Henrik Stenson -4
In Australië is die tweede ronde van die Australiese PGA reeds aan die gang. Die vroeë voorlopers is Jake McLeod en Dimitrios Papadatos wat albei op -7 is.
Intussen het ŉ paar kranige spelers bevestig dat hulle van 13 tot 16 Desember aan die Alfred Dunhill Kampioenskap op Leopard Creek gaan deelneem. Die spelers is Ernie Els, Louis Oosthuizen, Charl Schwartzel, Branden Grace en Brandon Stone.
By die Diamant-uitdaging in Limpopo het die Proteas gister teen die SA Presidentspan gespeel en met 62 – 35 koning gekraai.
Botswana 42 – 58 Zambië
Namibië 43 – 62 Zimbabwe
Die Proteas se manspan speel Sondag in hul tweede wedstryd by vanjaar se Wêreldbekertoernooi teen Kanada. Suid-Afrika het hul eerste kragmeting teen Indië verloor.
In die Engelse Premierliga is daar een wedstryd geskeduleer vir vanaand.
Cardiff City 22:00 Wolverhampton Wanderers
In die plaaslike Premierliga word daar vanaand ook een wedstryd gespeel.
Chippa United 20:00 AmaZulu FC
Banyana Banyana speel môre in die eindstryd van die Afrikabeker teen Nigerië. Nigerië is die verdedigende kampioen.